cyanic-selkie/wikianc huggingface dataset:
Hasans Muratovičs
Politiskā karjera
Hasans Muratovičs mira 2020. gada 14. novembrī no koronavīrusa COVID-19 slimības 80 gadu vecumā.
Akreditācija
Akreditācija (no la — 'uzticēt') ir oficiāla atzinuma sniegšana par kādas juridiskas vai fiziskas personas kompetenci veikt noteiktus uzdevumus. Akreditācijā var saņemt pilnvaru būt par oficiālu pārstāvi, piemēram, diplomātu ārvalstīs vai žurnālistu kādā pasākumā.
Akreditācija ir arī vēstnieka oficiālā stādīšanās priekšā kādas valsts pirmajai personai, kurā viņš ir pilnvarots pildīt savus pienākumus.
2017. gada Tour de Pologne
2017. gada Tour de Pologne bija šosejas riteņbraukšanas daudzdienu sacensības, kuras notika no 29. jūlija līdz 4. augustam. Tā bija 74. reize, kad notika Tour de Pologne sacensības, tās bija 27. sacensības 2017. gada UCI World Tour kalendārā. Sacensībās uzvarēja Dilans Tēnss no  komandas.
Komandas
Tā kā Tour de Pologne bija UCI World Tour sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas trīs UCI profesionālās kontinentālās komandas un Polijas nacionālā izlase, veidojot 22 komandu pelotonu. katrā komandā atļautais dalībnieku skaits, salīdzinot ar 2016. gadu tika samazināts no astoņiem uz septiņiem, vienīgi  komandā startēja seši braucēji; kopā startēja 153 dalībnieki.
Maršruts
Sacensību maršruts tika izziņots 15. maijā BGŻ Arena velodromā Pruškovā.
Budapeštas fondu birža
Budapeštas fondu birža ir viena no lielākajām fondu biržām Centrālajā un Austrumeiropā pēc tirgus kapitalizācijas un likviditātes. Dibināta 1864. gadā, pārtraukusi darbību 1948. gadā pēc komunistu īstenotās uzņēmumu nacionalizācijas, atjaunota 1990. gadā.
Pierādījums no pretējā
Pierādījums no pretējā jeb netiešais pierādījums ir pierādīšanas tehnika matemātikā un loģikā, kas pierāda kādu apgalvojumu, pieņemot to, ka tas ir nepatiess, un tādējādi nonākot pie pretrunas.
Pierādījums no pretējā darbojas, jo ir spēkā izslēgtā trešā likums — katram apgalvojumam A ir spēkā vai nu pats apgalvojums, vai nu tam pretējais — "nav spēkā, ka A". Līdz ar to, ja ir iespējams pierādīt, ka apgalvojums "nav spēkā, ka A" ir nepatiess, no izslēgtā trešā likuma izriet, ka apgalvojums A ir spēkā. Šo likumu, kā arī pašu pierādījuma principu pirmo reizi formulēja Aristotelis.
Pierādījums no pretēja tiek plaši izmantots daudzu dažādu apgalvojumu un teorēmu pierādīšanā. Godfrijs Hārdijs ir teicis, ka "pierādījums no pretējā ir viens no matemātiķa smalkākajiem ieročiem".
Piemērs
Šajā piemērā, izmantojot pierādījumu no pretējā, tiks pierādīts, ka kvadrātsakne no 2 (\sqrt{2}) ir iracionāls skaitlis.
No tā, ka, pareizinot abas puses ar b (kas nevar būt 0, jo ir naturāls skaitlis) un kāpinot abas puses kvadrātā, var iegūt, ka a^2=2b^2.
Iegūtā vienādojuma kreisā puse ir pāra skaitlis, tātad arī a^2 ir pāra skaitlis. Tā kā nepāra skaitļa kvadrāts ir nepāra skaitlis, var secināt, ka a ir pāra skaitlis. Ja a ir pāra skaitlis, tad a^2 dalās ar 4. Līdz ar to arī 2b^2 dalās ar 4, un b^2 ir pāra skaitlis. No šī var secināt, ka arī b ir pāra skaitlis. Esam ieguvuši, ka gan a, gan b ir pāra skaitļi, kas ir pretrunā ar to, ka iepriekš tika secināts, ka vismaz viens no šiem skaitļiem ir nepāra. Iegūta pretruna, tātad pieņēmums ir aplams — \sqrt{2} nav racionāls skaitlis. Tātad var secināt, ka \sqrt{2} ir iracionāls skaitlis, kas arī bija jāpierāda.
Kremlis
Kremlis (ru) ir Krievzemes vēsturiskās pilsētas senākā, visvairāk nocietinātā daļa. Dažkārt par Kremli sauc pazīstamāko no kremļiem — Maskavas kremli. Par Kremli dažkārt dēvē arī Krievijas valdību, jo Maskavas kremlī rezidē Krievijas prezidents.
Nosaukums ieviesās Ziemeļaustrumu Krievzemē 14. gadsimtā, nomainot pirms tam lietoto nosaukumu detinecs (детинец). Vēsturiski pilsētas kremlim piekļāvās nocietinātā piepilsēta (окольный город) vai nenocietinātais posads (посад). Kremlis parasti bija kņaza rezidence, tāpēc vairāki nocietinājumi, kas mūsdienās pazīstami kā kremļi, pēc būtības tādi nav, piemēram Rostovas kremlis, kas bija arhibīskapa rezidence. Vairāki vēsturiskie kremļi mūsdienās atrodas Ukrainas un Baltkrievijas teritorijā.
Glendeila (Kalifornija)
Glendeila (en) ir pilsēta ASV, Kalifornijas štatā, Losandželosas apgabalā. 2020. gadā pilsētā dzīvoja 196 543 iedzīvotāji, padarot to par ceturto lielāko Losandželosas apgabala pilsētu, kā arī par 24. lielāko Kalifornijas pilsētu. Glendeila atrodas aptuveni 16 km uz ziemeļiem no Losandželosas centra.
Glendeila atrodas Verdugo kalnienē un tā ir Losandželosas priekšpilsēta. Pilsētā ir bāzēta DreamWorks Animation kinostudija.
Cilvēki
Glendeilā dzimuši:
Fomkini
Fomkini ir ciems Stoļerovas pagastā, Rēzeknes novadā. Atrodas 273 km attālumā no Rīgas.
Oskars Dirlevangers
Oskars Pauls Dirlevangers (de, — ) bija vācu virsnieks, NSDAP un SS biedrs, valsts zinātnes doktors.
Biogrāfija
Pēc vidusskolas pabeigšanas 1913. gadā kā brīvprātīgais iestājies Vācijas impērijas armijā. Piedalījies Pirmajā pasaules karā, kur par varonību ieguvis virsnieka dienesta pakāpi, un apbalvots ar II un I pakāpes Dzelzs krustiem.
Pēc kara dienējis brīvkorpusos, kuros karojis līdz pat 1921. gadam. Paralēli studējis universitātē, ieguvis doktora grādu valsts zinātnē. 1923. gadā iestājies NSDAP.
Apsūdzēts, bet vēlāk (1934. gadā) notiesāts uz diviem gadiem par mazgadīgās izvarošanu, kas viņam maksāja doktora grādu, darbu un NSDAP biedra karti. Pēc cietumsoda izciešanas atkal notiesāts par analoģisku nodarījumu un nokļuvis nacistu koncentrācijas nometnē.
Caur augsti stāvošiem nacistu partijas biedriem, ar kuriem viņš bija kopā karojis brīvkorpusos, tiek atbrīvots no koncentrācijas nometnes, lai dotos uz Spāniju, kur Dirlevangers īsu laiku dien Spānijas ārzemnieku leģionā, bet drīz vien jau iestājas Kondora leģionā un nacionālistu pusē piedalās Spānijas pilsoņu karā. 1939. gadā, kad beidzās Spānijas pilsoņu karš, atgriezies dzimtenē.
Otrā pasaules kara laikā komandējis viņa vārdā nosauktu zonderkomandu, kas vēlāk pārtapa par 36. Ieroču SS grenadieru divīziju. Šīs vienības tika formētas no cietumniekiem, koncentrācijas nometnēs ieslodzītajiem un karavīriem, kas bija nokļuvuši soda vienībās. Turklāt Dirlevangera komandētās vienības primāri tika iesaistītas represijās pret civiliedzīvotājiem un partizāniem. Piedalījies pretpartizāņu akcijās Baltkrievijā un Varšavas sacelšanās apspiešanā.
Viņķeles
Viņķeles ir ciems Gulbenes novada Lizuma pagastā. Atrodas pagasta dienvidrietumu daļā.
Apdzīvotā vieta atrodas pie autoceļa V433, Robežupītes upes krastā.
Buorhajas līcis
Buorhajas līcis (ru, sah) ir Laptevu jūras līcis tās dienvidu piekrastē, vistālāk uz dienvidiem izvirzītā jūras daļa. Administratīvi ietilpst Krievijas Sahas Republikas Bulunas un Ustjanas ulusos. Austrumos līci norobežo Buorhajas pussala ar Buorhajas ragu tās ziemeļos, kas devis līcim nosaukumu (Буор Хайа — ‘zemes kalns’). Rietumos līci norobežo Ļenas delta un Bikovskas pussala. Piekrastē vairāki nelieli līči, no kuriem zināmākais ir Tiksi līcis. Līča rietumu daļā vairākas nelielas salas, lielākā no kurām ir Muostāha. Lielākā līcī ieplūstošā upe ir Omoloja, citas lielākās ir Haraulaha un Ortostana. Līcis aizsalis deviņus mēnešus gadā. Ūdens temperatūra vasarā 7-9 °С.
Līča piekraste mazapdzīvota, vienīgās apdzīvotās vietas ir Tiksi, Bikovska un Naiba. Krastos vairākas funkcionējošas vai iekonservētas polārstacijas: Tiksi, Bikovmisa, Ostrovmuostaha, Buorhaja.
Manuels Sančiss
Manuels Sančiss Ontijvelo (es, dzimis ) ir bijušais Spānijas futbolists, spēlēja libero pozīcijā, bijis Spānijas futbola izlases dalībnieks.
Visu savu karjeru pavadījis Real Madrid komandā. Kopumā visos turnīros aizvadījis vairāk nekā 700 mačus. Astoņas reizes bijis La Liga čempions, ieguvis divus Copa del Rey un piecus Supercopa de España, divas reizes uzvarējis UEFA Čempionu līgā, divas reizes UEFA kausā un vienreiz Starpkontinentālajā kausā.
Spānijas futbola izlasi pārstāvējis 1990. gada FIFA Pasaules kausā un 1988. gada Eiropas čempionātā.
Sasniegumi
Real Madrid
Grandrepidsas "Griffins"
Grandrepidsas "Griffins" ir hokeja komanda, kas atrodas Grandrepidsā, ASV, un spēlē Amerikas hokeja līgā. Komanda dibināta 1996. gadā, līdz 2001. gadam spēlējot Starptautiskajā hokeja līgā. 2013. gadā komanda pirmo reizi tās pastāvēšanas vēsturē izcīnīja Kaldera kausu.
1996.—97. gada sezonā vienu spēli kluba sastāvā aizvadīja latviešu uzbrucējs Aigars Cipruss.
Pjērs Drimārs
Pjērs Drimārs (fr; dzimis, miris ) bija franču šaha problēmists.
Šaha kompozīcija
Par šaha kompozīciju Drimārs sāka interesēties 20. gadsimta piecdesmito gadu sākumā. 1952. gada aprīlī viņš publicēja savu pirmo uzdevumu laikrakstā Combat. No 1956. gada viņš sāka jau regulāri sastādīt šaha uzdevumus, it īpaši divvilčus un daudzvilčus. Viņš interesējās arī par pašmata garvilčiem, bet atteicās no pasaku šaha, it īpaši uzdevumiem ar pasaku figūrām.
Kopā ar 17 citiem cilvēkiem viņš nodibināja uzņēmumu „Les Amis du Problème d’Echecs“, kurš izdeva žurnālu "Thémes-64". No 1982. līdz 1986. gadam viņš ieņēma uzņēmuma prezidenta amatu.
Drimārs ir publicējis tikai 65 uzdevumus. No tiem desmit izturēja FIDE albumu atlasi. Īpaši Drimārs interesējās par taska uzdevumiem. No 1960. līdz 1982. gadam viņš strādāja pie Babsona taska uzdevuma sastādīšanas, tomēr, strādājot pie uzdevuma katru dienu līdz četrām stundām, to sastādīt viņam neizdevās. 1982. gadā Drimārs savā rakstā "Mon dernier pas vers l’impossible" izteica pārliecību, ka Babsona tasks tiešā mata četrvilča formā nekad netiks sastādīts. Tikai dažus mēnešus vēlāk, 1983. gada martā to paveica iepriekš maz pazīstams šaha problēmists un futbola treneris Leonīds Jarošs.
Piemērs
Uzdevuma risinājums:
Kārlis Johans Felsko
Kārlis Johans Felsko (, 1844—1918) bija vācbaltu arhitekts, kas strādāja eklektisma stilā, vēlāk jūgendstilā.
Dzīvesgājums
Dzimis 1844. gada 18. maijā Rīgā pilsētas arhitekta Johana Daniela Felsko un viņa sievas Georgīnes Vilhelmīnes, dzimušas Grosas, piecu dēlu un divu meitu ģimenē. Viņa jaunākais brālis bija vēlākais gleznotājs Oskars Eduards Felsko (1848—1921). Mācījās Rīgas Luterāņu kongregācijas skolā un līdztekus bija tēva māceklis, tad Zīgenes arhitektūras skolā un Berlīnes Būvniecības akadēmijā (Bauakademie, 1863—1865), studijas turpināja Pēterburgas Ķeizariskā Mākslas akadēmijā (1866—1867) un ieguva brīvmākslinieka tiesības. Strādāja par Rīgas pilsētas būvinspektoru un Rīgas Amatniecības skolas skolotāju, vēlāk par Rīgas Politehniskās augstskolas profesoru Johanesa Koha un Gustava Hilbiga asistentu (1875—1887).
1889.-1891. gadā pēc viņa projekta uzcēla Švābes namu blakus Malgalvju namam, pēc tam vairāk nekā 115 īres namu Vecrīgā un Rīgas priekšpilsētās. 1901. gadā pēc viņa projekta uzcēla Rīgas pilsētas gāzes tvertni (Gasometer) Matīsa ielā.
Miris neskaidros apstākļos Rīgā 1918. vai 1919. gadā.
Vecsāti
Vecsāti ir apdzīvota vieta Tukuma novada Jaunsātu pagastā. Atrodas pagasta dienvidos 6,4 km no pagasta centra Abavniekiem, 16,4 km no novada centra Tukuma un 81,8 km no Rīgas.
Apdzīvotā vieta atrodas pie autoceļa V1452 (Džūkste–Irlava–Jaunsāti), netālu no Rojas ietekas Abavā. Apdzīvotā vieta veidojusies ap vēsturisko Vecsātu muižu (Gut Alt-Sahten).
Do minors
Do minors ir minora tonalitāte, kuras pamatā ir nots do un kura sastāv no skaņām do, re, mi, fa, sol, la un si. Do minora paralēlā tonalitāte ir mi mažors, bet vienvārda tonalitāte – do mažors.
Baltmuiža (Prodes pagasts)
Baltmuiža (arī Boltmuiža, agrāk Indrāne) ir ciems Augšdaugavas novada Prodes pagastā. Izvietojusies pagasta ziemeļdaļā Baltmuižas ezera krastā 4 km no pagasta pārvaldes Subatē, 31 km no Ilūkstes un 168 km no Rīgas.
Apdzīvotā vieta izveidojusies pie bijušās Baltmuižas (Baltās muižas; Weißensee, Baltensee ) centra. Baltmuižas pils ar parku ir vietējas nozīmes arhitektūras piemineklis.
Vilems Aleksandrs
Vilems Aleksandrs (nl; dzimis ) ir pašreizējais Nīderlandes karalis. Prinča Klausa un viņa sievas, bijušās Nīderlandes karalienes Beatrikses vecākais dēls.
Dienējis Nīderlandes Karaliskajā Jūras kara flotē, studējis vēsturi Leidenes universitātē. 2002. gadā apprecējās ar Argentīnas investīciju baņķieri Maksimu Sorregietu, viņiem ir trīs meitas.
Beatrikse paziņoja par atteikšanos no troņa 2013. gada aprīlī Vilema Aleksandra labā. viņš kļuva par pirmo Nīderlandes karali vīrieti pēc Villema III, kurš valdīt beidza 1890. gadā.
Krogs
Krogs ir ēka, kas bija paredzēta ceļotāju un zirgu atpūtai. Krogi parasti atradās blakus lielceļiem un pildīja ceļa viesnīcu vai iebraucamo vietu funkcijas. Vēlāk krogi pamazām zaudēja sākotnējās funkcijas un pārtapa par alkoholisko dzērienu tirgotavām un dzertuvēm. Katram krogam mēdza būt savs nosaukums, kurš reizēm pārgāja ap krogu izveidojušās apdzīvotās vietas nosaukumā (piemēram, Vimbukrogs). Etimoloģiski vārds „krogs” latviešu valodā nācis no zviedru vārda „Krog”.
Vēsture
Latvijas teritorijā krogs pirmo reizi minēts 1384. gadā. Krogu ierīkošana bija viena no muižnieku privilēģijām, un ienesa muižām ienākumus. 1633. gadā Zviedrijas valdība Vidzemē deva rīkojumu muižniekiem pie lielceļiem ik pa divām jūdzēm ierīkot krogus. Latvijas teritorijai nonākot Krievijas impērijas sastāvā 18. gadsimta otrajā pusē krogi pamazām pārvērtās galvenokārt par alkoholisko dzērienu tirgotavām un dzertuvēm. Muižnieki tos iznomāja krodziniekiem. 1892. gadā Kurzemē bijuši 442 lauku krogi, Zemgalē — 776 un Vidzemē — 1162, pavisam kopā 2360 krogi. 1900. gadā Krievijā ieviesa spirta monopolu, izmaksājot muižniekiem kompensācijas. Kurzemē tika slēgts 81% krogu, Vidzemē — 66%. Tā vietā tika atvērti īpaši degvīna monopola veikali.
Boltmuiža
Boltmuiža var būt:
Chalaraspidum
Chalaraspidum ir lofogastrīdu kārtas un Lophogastridae dzimtas augstāko vēžu ģints. Chalaraspidum ir monotipiska ģints (viena suga Chalaraspidum alatum), kas pārstāv sīkus pelaģiskus vēzīšus, kuri dzīvo Dienvidu okeānā uz dienvidiem no Austrālijas.
Apraksts
Karapakss ir plāns, plēvveidīgs, izmēros ļoti liels un bez galvkrūtīm sedz arī abdomena priekšējos segmentus. Karapaksa priekšējo galu veido uz priekšu izvirzīta plata pieres plātne bez rostrālā izauguma. Acis ir mazas. Antenulas pamatne ir īsa un resna. Iekšējā vica ir ļoti maza. Antenas plātnīte neposmota, tās ārējā mala ir zobota. Domājams, divi priekšējie krūšu kāju pāri nedaudz atšķiras no pārējām krūšu kājām (ir īsāki). Vēdera segmenti ir ar noapaļotiem plevrāliem izaugumiem. Telsons ir izstiepts un un sašaurinās distālā virzienā. Uropodu eksopodīti ir nesegmentēti.
Chalaraspidum pēc savas uzbūves ir ļoti līdzīgs Pseudochalaraspidum ģintij, kas kādu laiku radīja šaubas par to, ka tās ir divas atsevišķas ģintis. Abu monotipisko ģinšu sugām, neskatoties uz lielu līdzību, tomēr ir būtiskas atšķirības. C. alatum abdomena sestā segmenta plevrālais izaugums ir ar vienu izvirzījumu, bet P. hanseni ir ar diviem skaidri atšķiramiem asiem izvirzījumiem. Un vēl apakšžokļa (maxilla) tausteklis (palpa) C. alatum sastāv no diviem segmentiem, bet P. hanseni no viena.
Frački
Frački ir ciems Istras pagastā, Ludzas novadā. Atrodas 310 km attālumā no Rīgas.
Gvadalope
Gvadalope (es, ca, an) ir 160 kilometrus gara Ebro labā krasta pieteka Spānijas ziemeļaustrumos Aragonā. Iztece Gudaru kalnos. Tek ziemeļu-ziemeļaustrumu virzienā. Ietek Ebro pie Kaspes. Upes krastos atrodas Alkanjisa.
Gūžīlas
Gūžīlas (arī Gužilas) ir ciems Gulbenes novada Lizuma pagastā. Atrodas pagasta dienvidaustrumu daļā.
Apdzīvotā vieta atrodas nomaļus no valsts autoceļiem, pie bijušā dzelzceļa Ieriķi—Abrene.
Valteri Filpula
Valteri Filpula (dzimis 1984. gada 20. martā) ir somu hokejists, centra uzbrucējs. Pašlaik (2022) Filpula pārstāv Šveices hokeja līgas klubu Genève-Servette HC.
Spēlētāja karjera
Profesionāļa karjeru Filpula uzsāka 2003.—04. gada sezonā, kad uzsāka spēlēt SM līgas kluba Helsinku "Jokerit" sastāvā. Kluba rindās uzbrucējs aizvadīja divas sezonas.
2005.—06. gada sezonu Filpula aizvadīja Amerikas hokeja līgas kluba Grendreipidsas "Griffins" sastāvā, četras spēles aizvadot arī NHL kluba Detroitas "Red Wings" rindās. Jau nākamajā sezonā uzbrucējs "Red Wings" sastāvā bija nostiprinājies. 2007.—08. gada sezonā Filpula kopā ar "Red Wings" izcīnīja Stenlija kausu.
2011.—12. gada sezona izvērtās par rezultatīvāko Filpulas NHL karjerā, to noslēdzot kā trešais rezultatīvākais komandas uzbrucējs.
Somijas hokeja izlases sastāvā izcīnījis bronzu 2010. gada olimpisko spēļu turnīrā, spēlējis arī 2012. gada Pasaules čempionātā. Bija iekļauts arī 2014. gada olimpisko spēļu turnīra izlases sastāvā, taču traumas dēļ uz turnīru nedevās. Vēlāk piedalījās arī 2016. gada Pasaules kausa izcīņā un gada 2017. gada Pasaules čempionātā.
2022. gada ziemas olimpiskajās spēlēs Pekinā izlases sastāvā kļuva par olimpisko čempionu. 2022. gadā izcīnīja zelta medaļu arī Pasaules čempionātā. Līdz ar to Filpula kļuva par pirmo somu hokejistu, kurš iekļuvis Trīs zeltu klubā, jo pirms tam bija izcīnījis arī Stenlija kausu.
Stīvs Kerrs
Stīvens Daglass Kerrs (en; dzimis ) ir bijušais amerikāņu basketbolists, šobrīd basketbola treneris, 2023. gadā vada NBA komandu Goldensteitas "Warriors". Pieckārtējs NBA čempions kā spēlētājs (ar Čikāgas "Bulls" un Sanantonio "Spurs") un četrkārtējs kā galvenais treneris (ar "Warriors").
Karjera
Spēlētāja karjeras laikā pārstāvējis Fīniksas "Suns", Klīvlendas "Cavaliers", Orlando "Magic", Čikāgas "Bulls", Sanantonio "Spurs" un Portlendas "Trail Blazers". Ir piecas reizes kļuvis par NBA čempionu, trīs reizes ar "Bulls", divas — ar "Spurs". Kerram pieder NBA rekords trīspunktu metienu precizitātē (45,4%) starp tiem, kas veikuši vismaz 250 trīspunktu metienus.
ASV basketbola izlases sastāvā 1986. gadā kļuva par pasaules čempionu.
Aleksandrs Bugajevs
Dzīvesgājums
Dzimis 1937. gada 25. martā Voroņežā Sarkanās armijas virsnieka un aktrises ģimenē. Viņa tēvs 1941. gadā gāja bojā Otrajā pasaules karā, Aleksandrs nosūtīja mācīties uz Čkalovas (tagad Orenburga) Suvorova karaskolu, tad Odesas karaskolu. Pēc 1956. gada Ungārijas revolūcijas apspiešanas Bugajevs dienēja Ungārijā, 1960. gadā viņš piedalījās savā pirmajā mākslas izstādē Budapeštā. 1964. gadā Bugajevs pārcēlās uz dzīvi Latvijā, kur demobilizējās un studēja Latvijas Mākslas akadēmijas interjēra nodaļā (1965—1969). Piedalījās PSRS interjēra diplomdarbu izstādē Tallinā (1969). Strādāja par rūpnieciskā dizaina mākslinieku Rīgas militārajā rūpnīcā "Komutators", vēlāk lietišķās mākslas fabrikā "Māksla". Uzņemts Latvijas Mākslinieku savienībā (1973), piedalījās Rīgas Dizaina izstādēs (1973, 1975). 1978. gadā viņa un līdzautoru projekts "Zvaigznes" uzvarēja Uzvaras parka pieminekļa konkursā. 1986. gadā piedalījās arī PSRS Kultūras Ministrijas konkursā Maskavas Uzvaras piemineklim Poklonnaja kalnā (Поклонная гора). Miris 2009. gada 20. novembrī, apglabāts Jaunciema kapos, pārapbedīts Garnizona kapos Rīgā.
Stīvs Kerrs
Karjera
Pēc spēlētāja karjeras beigām bija Fīnikasas "Suns" kluba prezidents un ģenerālmenedžeris.
2014. gadā kļuva par Goldensteitas "Warriors" galveno treneri. Viņa debijas sezonā "Warriors" kļuva par čempioni (S. Kerrs ir pirmais pēc Peta Reilija, kas debijas sezonā kļuvis par NBA čempionu). 2015.—2016. gada sezonā klubs uzstādīja sezonā visvairāk uzvarēto spēļu rekordu, iepriekšējais piederēja "Bulls" 1995.—1996. gada sezonā (tolaik komandā spēlēja arī S. Kerrs). No 2015. līdz 2019. gadam S. Kerra vadītais "Warriors" piecas reizes sasniedza NBA finālu, uzvarot 2015., 2017. un 2018. gadā. Vēl vienu čempiontitulu ieguva 2022. gadā.
Vēveru dīķis
Vēveru dīķis var būt:
Belotelsonīdi
Belotelsonīdi (Belotelsonidea) ir izmirušu augstāko vēžu (Eumalacostraca) apakšklases eokarīdu virskārtas kārta. Šo kārtu 1981. gadā izveidoja amerikāņu paleontologs Frederiks Šrams. Kārta iekļauj sevī vienu dzimtu ar divām ģintīm un trim sugām. Belotelsonīdu pārstāvji dzīvoja karbona periodā.
Apraksts
Karapakss ir labi attīstīts un nav saaudzis ar krūšu segmentiem. Tas sedz visu galvkrūšu daļu. Karapaksu raksturo izteikts acu izgriezums un lieli žaunas nosedzošie branhiostegīti. Belotelsonīdiem nav žokļkāju, bet visas astoņas krūšu kājas veido labi attīstīti endopodīti. Eksopodītu nav. Vēderkājas (pleopodi) ir divzarainu, lēverainu sloksnīšu veidā. Uropodi ir lieli un to forma variē. Telsons ir gareniski izstiepts un distāli sašaurinās. Telsona subterminālās daivas ir vāji attīstītas.
Sistemātika
(†) — izmirušu organismu grupa.
Ruģēns
Ruģēns var būt:
Pils Putinam. Stāsts par vislielāko kukuli
"Pils Putinam. Stāsts par vislielāko kukuli" (ru) ir Korupcijas apkarošanas fonda 2021. gada dokumentālā filma par Krievijas prezidentu Vladimiru Putinu un Krasnodaras novadā netālu no Gelendžikas esošu pils kompleksu, kura celtniecība izmaksāja aptuveni 1,35 miljardu ASV dolārus un kas, kā apgalvots filmā, esot uzcelts Putinam.
Mihkels Smeļanskis
Mihkels Smeļanskis (et; dzimis Hāpsalā, miris ), bija igauņu aktieris un dziedātājs. No 1970. līdz 1972. gadam studējis Pērnavas Juridiskajā fakultātē. 1974. gadā dibināja mūzikas grupu "Kuldne Trio". Kopumā filmējies 12 filmās, no 1968. līdz 1969. gadam un no 1974. līdz 1990. gadam uzstājies uz Endlas teātra skatuves. 2020. gada janvārī viņam par nopelniem tika nolemts piešķirt V šķiras Baltās zvaigznes ordeni.
Zvejnieki (Jaunsātu pagasts)
Zvejnieki ir apdzīvota vieta Tukuma novada Jaunsātu pagastā. Atrodas pagasta ziemeļos 2,7 km no pagasta centra Abavniekiem, 16,4 km no novada centra Tukuma un 81,8 km no Rīgas.
Patrupe
Iztece - mežā uz dienvidiem no Sūpes purva. Tek dienvidu virzienā, lejtecē pagriežoties uz rietumiem. Ietek Plaktupītē netālu no Orstu mājām. Upe tek galvenokārt pa meža masīviem, to nešķērso neviens valsts autoceļš un tās krastos nav lielu apdzīvoto vietu.
34. trolejbusu maršruts (Rīga)
34. trolejbusu maršruts ir Rīgas sabiedriskā transporta trolejbusu maršruts, kas kursē no Centrāltirgus līdz Mazajai Juglas ielai Juglas apkaimē.
Gan darbdienās, gan brīvdienās pa maršrutu kursē 2 trolejbusi. Trolejbusu maršrutu apkalpo 1. trolejbusu parks.
Vēsture
Maršruts atklāts 2022. gada 1. septembrī, aizstājot 14. autobusu maršrutu. No 2023. gada 1. februāra iekāpšana 34. maršruta trolejbusos notiek pa pirmajām durvīm.
Maršruts
Virzienā Centrāltirgus — Mazā Juglas iela maršruts kursē pa šādām ielām: Gaiziņa iela, Gogoļa iela, Marijas iela, Merķeļa iela, Brīvības bulvāris, Brīvības iela, Brīvības gatve, Juglas iela, Ūdeļu iela un Mazā Juglas iela.
Virzienā Mazā Juglas iela — Centrāltirgus maršruts kursē pa šādām ielām: Mazā Juglas iela, Ūdeļu iela, Juglas iela, Juglas krastmala, Brīvības gatve, Brīvības iela, Brīvības bulvāris, Raiņa bulvāris, Gogoļa iela, Turgeņeva iela, Prāgas iela un Gaiziņa iela.
Pieturvietas
34. trolejbusu maršrutā pavisam kopā ir 53 pieturas. Virzienā Centrāltirgus — Mazā Juglas iela ir 27 pieturas, bet virzienā Mazā Juglas iela — Centrāltirgus ir 26 pieturas.
Maršruts ar mainīto virzienu
Virzienā '''1. trolejbusu parks — Ganību dambis — Brīvības iela — Mazā Juglas iela''' maršruts kursē pa šādām ielām: Ganību dambis, Pulkveža Brieža iela, Kalpaka bulvāris, K. Valdemāra iela, Raiņa bulvāris, Brīvības bulvāris, Brīvības iela, Brīvības gatve, Juglas iela, Ūdeļu iela un Mazā Juglas iela.
Virzienā Mazā Juglas iela — Centrālā stacija — '''1. trolejbusu parks''' maršruts kursē pa šādām ielām: Mazā Juglas iela, Ūdeļu iela, Juglas iela, Juglas krastmala, Brīvības gatve, Brīvības iela, Brīvības bulvāris, Raiņa bulvāris, Marijas iela, Merķeļa iela, Kalpaka bulvāris, Pulkveža Brieža iela, Ganību dambis un Dambja iela.
Virzienā Mazā Juglas iela — Bruniņieku iela — Duntes iela — '''1. trolejbusu parks''' kursē pa šādām ielām: Mazā Juglas iela, Ūdeļu iela, Juglas iela, Juglas krastmala, Brīvības gatve, Brīvības iela, Bruņinieku iela, K.Valdemāra iela, Duntes iela un Dambja iela.
Grīva (stacija)
Grīva ir dzelzceļa stacija Daugavpilī līnijā Daugavpils—Kurcums. Pasažieru vilcieni stacijā nepietur, tajā tiek veiktas kravas operācijas.
Stacija ar nosaukumu Kalkūni tika atklāta līdz ar līnijas atklāšanu 1862. gadā. 1873. gadā tika atklāta līnija, kas savienoja to ar Radvilišķu staciju (mūsdienās Grīvas stacija līnijā neietilpst, bet ir ar to tieši savienota). 1922. gadā stacija tika pārdēvēta par Grīvu.
Francs Fībeks
Francs Fībeks dzimis Perhtoldsdorfas ciemā, Medlingas rajonā. 1985. gadā viņš pabeidza Vīnes Tehnisko universitāti rūpnieciskās elektronikas un regulēšanas tehnikas specialitātē. Līdz 1989. gadam viņš strādāja uzņēmumā Siemens.
Francs Fībeks savu pirmo un vienīgo kosmisko lidojumu sāka 1991. gada 2. oktobrī, kosmosa kuģī SojuzTM-13 kopā ar A. Volkovu un T. Aubakirovu dodoties uz staciju Mir. 10. oktobrī viņš ar Aubakirovu un Anatoliju Arcebarski atgriezās uz Zemes kosmosa kuģī Sojuz TM-12.
Nākamos divus gadus Fībeks uzstājās ar lekcijām. 1994. gadā viņš devās uz ASV un strādāja aerokosmiskajā uzņēmumā Rockwell. Kad Boeing pārņēma Rockwell, Francs Fībeks kļuva par Vīnes nodaļas International Business Development direktoru. 2002. gadā Fībeks kļuva par prezidentu uzņēmumā Berndorf Band, kas ar inovatīvu tehnoloģiju ražo bezgalīgās tērauda sloksnes. 2008. gadā viņš kļuva par Berndorf AG valdes locekli.
Mēness iela (Rīga)
Mēness iela ir iela Rīgā, Vidzemes priekšpilsētā, Brasā. Tā sākas krustojumā ar Hospitāļu un Miera ielām un beidzas krustojumā ar Cēsu ielu. Visā garumā iela klāta ar asfalta segumu, tās kopējais garums ir 498 metri.
Ielas raksturojums
Mēness ielā ir dažāda veida dzīvojamā apbūve, bet nepāra numuru pusē lielā daļā ielas tā ved gar kapsētām: Pokrova kapiem un Jēkaba kapiem. Mēness ielā atrodas arī virkne sabiedrisku celtņu: Rīgas Franču licejs (Mēness ielā 8), Rīgas latviešu Debesbraukšanas pareizticīgo baznīca (Mēness ielā 2), Rīgas Kristus luterāņu baznīca (Mēness ielā 1) un nostāk no ielas, Pokrova kapos, Rīgas Vissvētās Dievmātes patvēruma pareizticīgo baznīca (Mēness ielā 1).
Vēsture
Rīgas kartēs Mēness iela atrodama jau 1867. gadā ar nosaukumu Pokrova iela. 1936. gadā pārsaukta par Debesbraukšanas ielu. 1940. gadā iela pirmo reizi ieguva nosaukumu Mēness iela. Otrā pasaules kara vācu okupācijas laikā (1942—1944) tās nosaukums atkal bija Debesbraukšanas iela, bet kopš 1944. gada atgriezts nosaukums Mēness iela, kas vairāk nav mainījies.
Ielu savienojumi
Mēness iela ir savienota ar šādām ielām:
Franapole
Franapole ir ciems Zvirgzdenes pagastā, Ciblas novadā. Atrodas 275 km attālumā no Rīgas.
Ciema apkārtnē atrodas Franapoles ezers, viesu nams, hostelis.
Krākas avoti
Krākas avoti, arī Svētes Dreimaņu avoti, ir Latvijas dabas piemineklis — avotu grupa, kas atrodas Madonas novada Mārcienas pagastā, uz austrumiem no Mārcienas, Svētes ezera rietumu krastā. Tā kā avoti atrodas Krustkalnu dabas rezervāta teritorijā, tos drīkst apmeklēt tikai Dabas aizsardzības pārvaldes darbinieka pavadībā.
Dabas piemineklis ir spēcīgu, krītošu avotu josla, kas izveidojusies paugurvaļņa nogāzes lejasdaļā. Galvenā avota caurplūde (debits) ir 20—25 l/s. Avoti atrodas 3—5 metrus virs ezera līmeņa, spēcīgāko avotu strauti veido sazarotas, oļainas deltas.
Frīdrihs Bergiuss
Frīdrihs Bergiuss (dzimis, miris ) bija vācu ķīmiķis. Kopā ar Kārli Bošu 1931. gadā saņēma Nobela prēmijas ķīmijā par augsta spiediena ķīmisko metožu izstrādi. Pazīstams kā Bergiusa procesa, kura rezultātā bija iespējams iegūt sintētisko degvielu, autors.
Seps Vanmarke
Seps Vanmarke (nl; dzimis ) ir bijušais Beļģijas šosejas riteņbraucējs, kurš specializējās klasiskajās viendienas sacensībās.
Karjera
Vanmarke dzimis Kortreikā. Savu lielāko uzvaru viņš guvis 2012. gada Omloop Het Nieuwsblad sacensībās, kuru gaitā veica divus agresīvus atrāvienus. Pirmoreiz tas notika Molenberga kāpumā un tas ļāva samazināt uzvaras pretendentu skaitu. Otrais atrāviens notika Lange Munte bruģētajā sektorā, samazinot vadošo grupu līdz diviem sāncenšiem (Huans Antonio Fleča (') un Toms Bonens ('), kurus Vanmarke pārspēja sprinta finišā.
Pirms 2013. gada sezonas Vanmarke pievienojās  komandai. Vanmarke ir kreilis.
2013. gadā Vanmarke koncentrējās klasikām, bet Tirreno–Adriatico laikā savainoja ceļgalu, kas ietekmēja viņa formu pirmajās sezonas viendienas sacensībās. Tomēr viņš piedalījās Flandrijas tūres sacensībās, finišējot 3 minūtes aiz Fabiana Kančellāras. Nedēļu vēlāk viņš finišēja otrais aiz Kančellāras Parīze—Rubē sacensībās. Pēc sestā bruģētā sektora viņš kopā ar Steinu Vandenbergu veica atrāvienu, bet vēlāk viņiem pievienojās Kančellāra un Zdeņeks Štibars. Carrefour de l'Arbre bruģētajā sektorā, Štibars un Vandenbergs pa vienam atkrita aizķerot trasei tuvu stāvošos skatītājus. Vanmarke zaudēja emocionālā divu dalībnieku sprintā velodromā.
2014. gadā Vanmarke demonstrēja lielisku sniegumu klasikās, izcīnot ceturto vietu Omloop Het Nieuwsblad un nākamajā dienā trešo Kīrne—Brisele—Kīrne. Viņš finišēja arī piektais E3 Harelbeke un ceturtais Gente—Vevelgema. Flandrijas tūrē viņš bija vienīgais, kurš spēja sekot Kančellāras atrāvienam pēdējā Paterberga kāpumā. Viņi divatā noķēra divus agrākos līderus, Vandenbergu un Gregu Van Avermātu. Finišā notika sprints starp visiem četriem, tajā uzvarēja Kančellāra, apsteidzot Van Avermātu un Vanmarki.
2019. gada 1. septembrī uzvarēja Bretagne Classic, gūstot savu pirmo UCI Pasaules tūres uzvaru.
2020. gada oktobrī Vanmarke parakstīja triju gadu līgumu ar  komandu.
Vanmarke profesionāļa karjeru noslēdza 2023. gada jūlijā, kad medicīniskā pārbaudē tika atklāti rētaudi sirdī un norādīts uz turpmāku komplikāciju risku, ja viņš turpinās dalību sacensībās.
Knife Party
Knife Party ir elektroniskās mūzikas duets, kuru izveidoja ierakstu producents un dīdžejs Robs Svairs un dīdžejs Garets Makgrillens. Abi mūziķi iepriekš darbojušies grupā Pendulum. Kļuva pazīstami ar tādiem skaņdarbiem kā "Bonfire", "Centipede" un "Internet Friends".
Augškorsika
Augškorsika (, co) ir departaments Francijas dienvidos, Korsikas salā. Tas tika izveidots 1975. gada 15. septembrī, sadalot Korsikas departamentu divos departamentos.
Vēveru dīķis (Jaunsātu pagasts)
Vēveru dīķis ir ūdenskrātuve Tukuma novada Jaunsātu pagasta ziemeļrietumos.
Silvija Burka
Silvija Burka (dzimusi ) ir bijusī Kanādas latviešu izcelsmes ātrslidotāja un treka riteņbraucēja.
Ar panākumiem startējusi Pasaules čempionātā. 1976. gadā ar 184,840 punktiem izcīnīja uzvaru klasiskajā daudzcīņā, 1977. gadā ar 177,115 punktiem — sprinta daudzcīņā, kā arī izcīnījusi divas bronzas (1976. gadā sprinta daudzcīņā un 1979. gadā klasiskajā daudzcīņā). Vairākas reizes uzvarējusi Kanādas čempionātā gan ātrslidošanā, gan treka riteņbraukšanā. Ar riteņbraukšanu sāka nodarboties 1976. gadā. Burkas labākais sasniegums Pasaules čempionātā treka riteņbraukšanā ir 1977. gadā izcīnītā 4. vieta sprintā. 1982. gadā sportiste uzstādīja pasaules rekordu 1 km hītā (1:14,976). 1977. gadā tikusi uzņemta Kanādas Sporta slavas zālē.
Erihs Ceplers
Erihs Ceplers (de, en; dzimis, miris ) bija vācu, no 1935. gada angļu radio inženieris, elektronikas pedagoģijas pionieris un šaha problēmists.
Dzīves gājums
Erihs Ceplers dzimis 1898. gadā nelielā Vestfālenes pilsētiņā Herfordā lauku ārsta ģimenē. Šahu spēlēt iemācījies pamatskolā, bet vidusskolā 14 gadu vecumā jau sastādījis savus pirmos šaha uzdevumus. Šī aizraušanās, īpaši ar šaha kompozīciju, viņam saglabājusies uz visu mūžu.
Pēc vidusskolas beigšanas viņš studējis fiziku Bonnas (1916—1918) un Berlīnes (1919—1920) Universitātēs. Pēc studiju beigšanas Berlīnē, viņš veicis pētniecisku darbu Vircburgas Universitātē, kur 1922. gadā viņam piešķirts fizikas doktora nosaukums. 1925. gadā uzsācis darbu vācu uzņēmumā Telefunken. Ceplera teorētiskie pētījumi un izgudrojumi ievērojami veicināja radio un citu sakaru iekārtu attīstību. 1935. gadā viņš jau bija 37 individuālo un 22 kopēju patentu īpašnieks.
1935. gada decembrī Ceplers aizbēga no nacistiskās Vācijas uz Angliju un pievienojās Marconi firmai, turpinot darbu radioelektronikas jomā. 1943. gadā tika izdota viņa grāmata "Radiotehnikas projektēšana". Otrā pasaules kara laikā viņa konstruētā radiotehnika tika pielietota gan angļu, gan vācu lidmašīnās un flotē.
Pēc kara viņš pievērsās pedagoģiskam darbam. 1947. gadā nodibināja elektronikas departamentu pie Sauthemptonas Universitātes kolēdžas (tagad Sauthemptonas Universitāte).1977. gadā Sauthemptonas universitāte viņam piešķīra goda doktora grādu.
Šaha kompozīcija
Sācis sastādīt uzdevumus 14 gadu vecumā Erihs Ceplers vēlāk kļuva par vienu no jaunvācu skolas līderiem. Viņš galvenokārt sastādīja tiešā mata trīsvilčus un daudzvilčus. 1920. gadā viņš šaha kompozīcijas laukā sāka sadarbību ar savu vienaudzi citu vācu problēmistu Ado Krēmeru. Lai gan Ceplers bija ebrejs, šī sadarbība turpinājās arī pēc Hitlera nākšanas pie varas un tika pārtraukta tikai 1935. gadā pēc Ceplera aizbraukšanas uz Angliju. Pēc kara Ceplers palīdzēja Krēmeram atbrīvoties no sabiedroto gūsta un kopējais darbs varēja turpināties. Viņi kopā sarakstīja vairākas grāmatas. 1957. gadā izdeva savu labāko kompozīciju izlasi, tās otrs, papildinātais izdevums, iznāca 1971. gadā.
1957. gadā Cepleram piešķīra starptautiskā tiesneša titulu, 1973. gadā viņš kļuva par starptautisko meistaru šaha kompozīcijā.
Saka (stacija)
Sakas stacija atvērta līdz ar dzelzceļa līnijas izveidi 1932.gadā. Pirmajos pastāvēšanas gados uzgaidāmā telpa tika iekārtota dzelzceļa vagonā. 1936./1937. budžeta gadā uzbūvēta divstāvu ēka ar uzgaidāmo telpu. Sākumā stacijā bija divi sliežu ceļi. Netālu no stacijas atrodas lielākais tilts dzelzceļa līnijā pār Sakas upi.
Erihs Ceplers
Piemērs
Uzdevuma risinājums:
Fridrihsgofa
Fridrihsgofa ir ciems Sutru pagastā, Līvānu novadā. Atrodas 195 km attālumā no Rīgas.
Valda Mora
Valda Mora (1902–2001) bija latviešu skolotāja un dzejniece. Dziesmas "Zilais lakatiņš" vārdu autore.
Dzīvesgājums
Dzimusi 1902. gada 24. martā Lēdurgā skolotāja Georga Moora un viņa sievas Bertas Mooras ģimenē. Mācījās Lēdurgas draudzes skolā, tad Krotova privātģimnāzijā un Gižicka mūzikas skolā Rīgā (1914–1915), vēlāk Neijas privātģimnāzijā Cēsīs (1916–1917). Pirmā pasaules kara dēļ 1917. gadā kopā ar ģimeni devās bēgļu gaitās uz Krieviju, kur turpināja mācības Staraja Rusas ģimnāzijā. Krievijas pilsoņu kara laikā 1919. gadā pārcēlās uz Omsku.
1920. gadā atgriezās dzimtenē, kur pabeidza skolotāju kursus Rīgā un strādāja par skolotāju Teodora Zeiferta Rīgas 17. pamatskolā (1920–1944). 1920. gadā žurnāls "Darba Jaunatne" publicēja viņas dzejoli "Ceļš kalnā", tad lugas bērniem "Ziemassvētku sapnis" (1924) un "Nakts Betlēmē" (1927), 1929. gadā iznāca dzejas krājums "Svešam draugam". Moras dzejoļus publicēja laikraksti "Latvis", "Brīvā Zeme" un "Jaunākās Ziņas". 1926. gadā viņa iestājās mākslinieku biedrībā "Zaļā vārna", rakstīja bērnu lugas.
Otrā pasaules kara laikā 1944. gadā devās bēgļu gaitās uz Vāciju, strādāja Berlīnes Telefunken birojā, pēc kara beigām 1945. gadā dzīvoja okupētās Berlīnes amerikāņu sektorā. 1947. gadā, kad PSRS pieprasīja izdot latviešu bēgļus, pārcēlās uz Vircburgu amerikāņu okupācijas zonā. Viņas dzeju publicēja "Vircburgas Vēstnesī". 1951. gadā Valda Mora izceļoja uz ASV, kur apmetās Longailendas salā, strādāja par kopēju slimnīcā, tad par "American Express" firmas kantoristi. Šajā laikā tapusī dzeja publicēta krājumā "Apburtais laiks" (1980). Mirusi 2001. gada 6. martā Ņujorkā.
Džons Maklīns
Džons Frederiks Maklīns (en; dzimis, miris ) bija amerikāņu koledžas līgas futbolists, treneris un vieglatlēts. 1900. gada vasaras olimpiskajās spēlēs startējot 110 metru barjerskrējienā izcīnīja sudraba medaļu. 1899. gadā viņš bija arī Vis-Amerikas futbola spēlētājs, spēlējot Mičiganas Universitātē. 1900. gados viņš trenēja Noksas koledžas un Misūri Universitātes futbola komandas. Pēc apsūdzības naudas maksāšanā spēlētājam viņš tika atlaists no trenera amata 1906. gada janvārī. Noksas koledža viņu 2012. gadā ievēlēja viņu sporta slavas zālē.
Jaunība
Maklīns ir dzimis Menominī, Mičiganas štatā, zāģmateriālu pilsēta, kas atrodas Mičiganas augšējā pussalā.
Viņš studēja Mičiganas Universitātē, kur kļuva par trenējās un spēlēja amerikāņu futbola, vieglatlētiku un beisbolu. 1897. gadā viņš spēlēja kā aizstājējs Mičiganas futbola komandā un 1898. un 1899. gadā spēlēja kreiso pussargu komandā. Maklīns bija arī Mičiganas vieglatlētikas un beisbola komandu dalībnieks. 1899. gada maijā Maklīns uzstādīja Mičiganas Universitātes skolas rekordu 120 jardu barjerskrējienā ar laiku 16.2 sekundes.
1898. gadā Maklīns spēlēja Mičiganas futbola komandā pirmajā Rietumu konferences (kā toreiz bija zināma Lielā desmitnieka konference) čempionāta. Viņa pārstāvētā komanda uzvarēja čempionātā ar rezultātu 12–11 Čikāgas komandu. Spēle iedvesmoja Luisu Elbelu uzrakstīt Mičiganas Universitātes cīņas dziesmu "The Victors". Maklīns sekmēja uzvaru pār Čikāgu ar sitiena no 50 jardu līnijas.
1899. gada novembrī Maklīns spēlēja pret austrumu futbola spēcīgāko komandu — Pensilvānijas Universitāti Franklina laukums Filadelfijā. Lai gan viņa pārstāvētā komanda 11:10 zaudēja spēli, bet Maklīna spēle kreisajā pussargā izpelnījās atzinību visos valsts izplatītajos laikrakstos. Maklīns veica vairākus garus skrējienus, galvenokārt beigu skrējienos. The New York Times ziņoja, ka pat pretinieku fani izrādīja savu atzinību par Maklīnu - "viņa izcilais sprints ap Pensilvānijas galiem bieži vien izraisīja aplausus no sekotājiem".
Malklīna pēdējā spēle Mičiganā bija 1899. gada novembra spēle pret Viskonsinas Universitāti, kas notika Čikāgā, 17 000 fanu priekšā.
Pēc sezonas beigām Maklīns saņēma atzinību. Viņš tika izvēlāts Vis-Amerikas komandas pirmajā sastāvā.
Olimpiskās spēles
1900. gada vasaras olimpiskajās spēlēs Parīzē Maklīns startēja četrās vieglatlētikas disciplīnās, no kurām vienā izcīnīja sudraba medaļu. Šo medaļu viņš ieguva 110 metru barjerskrējienā, kur viņa rezultāts finālā bija 15.5 sekundes. Viņš piekāpās ASV sportistam Alvinam Krencleinam. Tāllēkšanā viņš, ar rezultātu 6.655 metri, ieguva 6. vietu. Viņš startēja arī trīssoļlēkšanā un trīssoļlēkšanā no vietas taču viņa iegūtais rezultāts un vieta šajās disciplīnās nav zināma.
Trenera karjera
1901. gadā Maklīns kļuva par galveno futbola treneri Noksas koledžā, privātajā brīvās mākslas koledžā, kas atrodas Geilsburgā, Ilinoisas štatā. Maklīns 1902. gadā pārvērta Noksu par elites futbola programmu, kas izraisīja spekulācijas. Maklīns šo apgalvojumu noraidīja, uzstājot, ka katrs komandas spēlētājs ir "labticīgs koledžas students". 2012. gadā viņš tika iebalsots par Noksas – Lombardas sporta slavas zālē.
1903. gadā Maklīns tika pieņemts darbā par galveno futbola treneri Misūri Universitātē. Trīs gadus (1903 — 1905) viņš trenēja Missouri Tigers. 1906. gadā Maklīns iesaistījās skandālā, kura rezultātā tika atlaists no galvenā trenera. Tika iesniegti pierādījumi, ka Akersons, Misūri štata komandas 1904. gada zvaigžņu aizsargs, bija profesionālis, kurš tika "nolīgts" komandā.
Balvu novada pašvaldības vadītāju uzskaitījums
Šajā uzskaitījumā apkopoti Balvu novada pašvaldības vadītāji. Balvu novads tika izveidots 2009. gada 1. jūlijā, apvienojot Balvu, Bērkalnes, Bērzpils, Briežuciema, Krišjāņu, Kubulu, Lazdulejas, Tilžas, Vectilžas, Vīksnas pagastus un Balvu pilsētu. 2021. gada 1. jūlijā Balvu novadu apvienoja ar Baltinavas, Rugāju un Viļakas novadiem.
Uzskaitījums
{{legend| #FFB90F| Tēvzemei un Brīvībai/LNNK |border=1px solid #AAAAAA}} {{legend| #258B4C| Latvijas Zemnieku savienība |border=1px solid #AAAAAA}} {{legend| #00008B| Latgales partija |border=1px solid #AAAAAA}}
Doktora Tulpa anatomijas stunda
Doktora Tulpa anatomijas stunda ir nīderlandiešu gleznotāja Rembranta eļļas krāsas glezna, tapusi 1632. gadā. Glezna atrodas Mauricheisas muzejā Hāgā, Nīderlandē. To uzskata par vienu no Rembranta agrīnajiem meistardarbiem.
Darbā doktors Nikolāss Tulps attēlots medicīnas profesionāliem izskaidrojot rokas muskulatūru. Daži no skatītājiem ir dažādi ārsti, kuri par iekļaušanu gleznā samaksāja komisiju. Gleznas augšējā kreisajā stūrī ir paraksts ''Rembrandt. f[ecit] 1632''. Tas varētu būt pirmais gadījums, kad Rembrants parakstījies ar savu vārdu tā oriģinālformā; iepriekš viņš izmantoja monogrammu RHL (Rembrants Harmenszons no Leidenes), līdz ar to tā ir zīme par viņa pieaugošo māksliniecisko pārliecību.
Priekšvēsture
Notikumu var datēt ar 1632. gada 31. janvāri: Amsterdamas ķirurgu ģilde, kuras pārstāvis Tulps bija oficiālais pilsētas anatoms, atļāva tikai vienu publisku sekcijas veikšanu gadā un ķermenim būtu jābūt no noziedznieka, kam izpildīts nāvessods.
Katru piecu līdz desmit gadu laikā ķirurģijas ģilde pasūtīja portretu perioda vadošajam portretistam; Rembrants šim uzdevumam tika izvēlēts, kad viņam bija 26 gadi un viņš bija tikko ieradies Amsterdamā. Tas Amsterdamā bija viņa pirmais lielākais pasūtījums. Katrs no portretā iekļautajiem vīriešiem samaksāja noteiktu summu, lai tiktu iekļauts darbā, un centrālie tēli (šajā gadījumā doktors Tulps), iespējams, maksāja pat divas reizes vairāk. Rembranta anatomiskais portrets radikāli mainīja žanra nostādnes, attēla centrā iekļaujot līķi pilnā garumā (izmantojot Jēzus Kristus veida ikonogrāfiju) un radot ne tikai portretu, bet arī dramatisku mizanscēnu. Rembranta attēls ir fikcija; tipiskā anatomijas stundā ķirurgs sāktu ar krūškurvja dobuma un krūšu kurvja atvēršanu, jo iekšējie orgāni sabojājas visātrāk.
Trūkst viena cilvēka: sagatavotāja, kura uzdevums bija sagatavot ķermeni stundai. 17. gadsimtā tāds nozīmīgs zinātnieks kā doktors Tulps netiktu iesaistīts tādā vienkāršā un asiņainā darbā kā griešana; šādi uzdevumi tiktu atstāti citiem. Tieši šī iemesla dēļ attēlā nav nekādu griešanas instrumentu. Tā vietā apakšējā labajā stūrī redzama atvērta milzīga mācību grāmata, iespējams, 1543. gadā izdotā Andreasa Vezālija De humani corporis fabrica (Par cilvēka ķermeņa uzbūvi).
Līķis
Attēlotais līķis ir noziedznieks Ariss Kints (Adriāna Adriānsona segvārds), kuru notiesāja par bruņotu laupīšanu un notiesāja uz nāvi pakarot. Nāvessods tika izpildīts šīs ainas attēlošanas dienā. Līķa seja ir daļēji ieēnota, norāde uz umbra mortis (nāves ēna); šo paņēmienu Rembrants izmantoja visai bieži.
Franču mākslas vēsturnieks Žans Marija Klarks norāda, ka līķa nabai piemīt lielā "R" burta forma un saista šo novērojumu ar to, ka 1632. gadā Rembrants aktīvi strādāja pie sava paraksta izveides, secīgi izmantojot triju veidu parakstus, līdz 1633. gadā palika pie galīgā varianta, sava vārda.
Medicīnas speciālisti komentējuši 26 gadus vecā Rembranta veiktā muskuļu un cīpslu attēlojuma precizitāti. Nav zināms, kur viņš ieguvis šādas zināšanas; iespējams, ka viņš nokopējis informāciju no anatomijas mācību grāmatas. Tomēr 2006. gadā nīderlandiešu pētnieki atkārtoti izveidoja ainu ar vīrieša līķi, atklājot vairākas neatbilstības kreisajā apakšdelmā salīdzinājumā ar īstu līķi.
Jūras gurķi
Jūras gurķi jeb holotūrijas (Holothuroidea) ir bezmugurkaulniekiem piederoša adatādaiņu klase. Tie ir jūras dzīvnieki ar cietu ādu un iegarenu ķermeni, kurā ir viens dzimumdziedzeris. Jūras gurķi ir sastopami lielākajā daļā pasaules jūru un okeānu.
Ļapis Trubeckoj
Dibināta 1989. gada septembrī, tās nosaukums cēlies no Iļjas Ilfa un Jevgeņija Petrova romāna "Divpadsmit krēsli" tēla Ņikifora Ļapisa-Trubeckoja vārda. Visu pastāvēšanas laiku grupas līderis bija Sjarhejs Mihaloks. Ieguva RAMP, Рок-коронация, Чартова дюжина, Степной волк, ZD Awards, Ultra-Music Awards balvas. 2014. gada 17. martā grupas līderis Sjarhejs Mihaloks paziņoja, ka grupa tiks izformēta. 2014. gada 31. augustā tā beidza pastāvēt. 2022. gadā, sākoties Krievijas iebrukumam Ukrainā, grupa atjaunoja savu darbību un nospēlēja labdarības koncertus vairākās Eiropas valstīs.
Plaktupīte
Plaktupīte (arī Plaktaja, Platupīte) ir Dienvidsusējas labā krasta pieteka Jēkabpils novadā.
Bremžu sistēma (automašīna)
Bremžu sistēma automašīnai ir ar berzes spēku radīta ātruma salēnināšanai vai auto nekontrolētas aizripošanas nepieļaušanai izveidota sistēma. Parasti automašīnā ir divas bremzes - rokas stāvbremze un darba bremze (pedālis).
Pūķi
Apdzīvotā vieta atrodas uz dienvidiem no Palsmanes, Palsas upes kreisajā krastā, upes pretējā krastā atrodas autoceļš V248 (Cirgaļi–Palsmane–Ūdrupe).
Plaktupīte
Iztece - mežos Elkšņu pagasta centrālajā daļā. Līkumodama tek dienvidu virzienā. Ietek Dienvidsusējā augšpus Elkšņiem. Upe tek galvenokārt pa meža masīviem, to nešķērso neviens valsts autoceļš un tās krastos nav lielu apdzīvoto vietu. Lielākā pieteka - 2,8 kilometru garā Patrupe.
Bremžu sistēma (automašīna)
Rokas stāvbremze
Starp priekšējiem sēdekļiem atrodas rokas stāvbremzes kloķis, kad nepieciešams mašīnu nobremzēt stāvēšanai uz slīpa profila. Rokas bremzi darbina - rokturi pavelkot uz sevi – uz augšu, tad tiek saspiesti aizmugurējie bremžu kluči ar nospriegotām trosītēm. Rokas bremzes trosītes nospriegotā stāvoklī nobloķē (notur) zobrata fiksators. Rokas bremzi atlaiž, nospiežot pogu rokas bremzes kloķa roktura galā, kas atbrīvo zobratu un rokas bremzes rokturi, nedaudz paceļot uz augšu un, tūlīt pēc zobrata atbloķēšanās, spiežot rokturi uz leju.
Darba bremze
Darba bremzes pedāli izmato braukšanas laikā. Darba bremzes sastāv no galvenā bremžu cilindra, ko piedzen pedālis ar bīdni. Bremžu šķidrums, kurš ir nesaspiežams, tiek nodots pa bremžu šļūtenēm uz darba cilindriem. Uz katru riteni ir divi cilindri, divi virzuļi, bremžu kluči, bremžu veltnis. Šķidrumam ieplūstot darba cilindrā bremžu kluči paceļas un piespiežas diskam, izraisot berzi. Virs galvenā cilindra atrodas bremžu šķidruma rezervuārs ar vāciņu - parasti tas ir balti matētā krāsā. Uz rezervuāra ir atzīmes par minimālo un maksimālo bremžu šķidruma līmeni, kuru tāpat pastāvīgi ir jākontrolē, lai bremžu sistēma neiekļūtu gaiss, kas atšķirībā no šķidruma ir saspiežams. Ja gaiss iekļūst sistēmā mašīna pazaudē bremzes. Bremžu šķidrums ar laiku var iztecēt pa nodilušam virzuļu blīvēm, var būt arī savienojošo cauruļu bojājumu, pa kuriem bremžu šķidrums var aizplūst. Tāpēc katru dienu bremžu šķidruma līmenis obligāti ir jākontrolē.
Bremžu šķidrumiem ir vairākas markas, kuras katra iekrāsota sava krāsā: balta, rozā, zaļa, zila u.c. Ja bremžu sistēmā bremžu šķidrums zūd strauji, servisā jāinteresējas, no kurienes tieši tas aizplūst, lai novērstu bremžu sistēmas bojājumus.
Inerces bremzes
Inerces bremzes ir, kad pie automašīnas piekabinātās piekabes (treileri), automašīnai bremzējot, piekabe ar inerces spēku turpinot kustību uz priekšu, nospriego speciālas trosītes, kas liek nostrādāt bremžu klučiem un piekabe sāk bremzēties.
Jānis Ruģēns
Jānis Ruģēns (dzimis Valmieras pagastā, miris  Valmieras pagastā) bija latviešu dzejnieks.
Dzīvesgājums
Dzimis Valmieras pagasta mācītājmuižas Ruģēnos. Mācījies Valmieras draudzes skolā, apriņķa skolā, 1843. gadā beidzis Jāņa Cimzes Vidzemes skolotāju semināru.